Bestyrelsesmøde nr. 6 2019 i Grundejerforeningen Hinderuplund den 18/06-2019 hos Martin i E26

Til stede; Martin Lund E26, Britta Jørgensen E22, Frank Rasmussen H2, Grethe Leopold E36, Stina Engelhardt H33, Jesper Svendsen E19.   
Afbud; Julie Jeppesen K2

**Dagsorden**

1. **Gennemgang af foreningens skur**

Grundejerforeningens skur blev gennemgået, så alle bestyrelsesmedlemmer har overblik over de redskaber, der kan udlånes.

1. **Godkendelse af referat fra bestyrelsesmødet den 9. maj 2019**

Referatet blev godkendt.

1. **Meddelelser**

Martin kunne fortælle, at Vandcenter Syd snart vil begynde tilbagebetalingen. Det vides endnu ikke, om et beløb vil blive udbetalt, eller om det vil blive modregnet i kommende opkrævning.

Martin har haft en korrespondance med en beboer vedr. skel og hegnsforhold ifm. byggeri af terrasse og skur.

K47 er solgt pr. 1/10-2019.

Frank har bestilt rydning af buske på trailerpladsen, så der kan blive plads til flere køretøjer.

1. **Økonomi, herunder Nets-opkrævninger**

Regnskabet ser fint ud.

Det blev drøftet, om grundejerforeningen skal taget et gebyr for at give oplysninger videre til ejendomsmægler ifm. salg af huse.

Britta oplyste, at der er 13 lejeboliger tilbage i grundejerforeningen.

Bestyrelsen vil lave en sproglig revision af vedtægterne inden for nærmeste fremtid.

Det blev drøftet, om det er muligt at gå over til opkrævning af grundejerforeningsgebyr hvert halve år i stedet for hvert kvartal, bl.a. for at opnå administrativ besparelse.

1. **Trailerplads**

De forskellige køretøjer på trailerpladsen blev gennemgået. Bestyrelsen vil arbejde videre med at finde ejerne til de uregistrerede køretøjer.

1. **Aktivitetsudvalg, herunder arrangementer**

Martin orienterede om, at der her og nu ikke er et festudvalg. Bestyrelsen vil tage kontakt til et par beboere, der tidligere har tilkendegivet interesse for at arrangere sommerfesten. De vil blive bedt om at melde tilbage inden d. 1/7.

1. **Kommende møder**

Tors. d. 12/9-2019

Tirs. d. 5/11-2019

Lør. d. 11/1-2020

1. **Evt.**

Britta foreslog en række ændringer på grundejerforeningens hjemmeside. Britta, Julie, Martin og Stina vil gå videre med at lave disse.

|  |  |
| --- | --- |
| **Huskeseddel** |  |
| **Nyhedsbrev** |  |
| **Punkter til fremtidige møder** | * Serviceopkrævning (Nets) * Kloakker * Mad på generalforsamling |